
LIETUVOS RESPUBLIKOS KULTŪROS MINISTRAS

ĮSAKYMAS
DĖL KONKURSŲ Į NACIONALINIŲ IR VALSTYBINIŲ TEATRŲ IR KONCERTINIŲ ĮSTAIGŲ VADOVŲ PAREIGAS KOMISIJOS DARBO REGLAMENTO PATVIRTINIMO

2017 m. birželio 29 d. Nr. ĮV-794
Vilnius


Vadovaudamasis Konkursų į nacionalinių, valstybinių ir savivaldybių teatrų ir koncertinių įstaigų vadovų pareigas tvarkos aprašo, patvirtinto Lietuvos Respublikos Vyriausybės 2017 m. balandžio 26 d. nutarimu Nr. 326 „Dėl Konkursų į nacionalinių, valstybinių ir savivaldybių teatrų ir koncertinių įstaigų vadovų pareigas tvarkos aprašo patvirtinimo“, 18 punktu,
t v i r t i n u  Konkursų į nacionalinių ir valstybinių teatrų ir koncertinių įstaigų vadovų pareigas komisijos darbo reglamentą (pridedama). 



Kultūros ministrė	Liana Ruokytė-Jonsson


PATVIRTINTA
Lietuvos Respublikos kultūros 
ministro 2017 m. birželio 29 d. 
įsakymu Nr. ĮV-794
(Lietuvos Respublikos kultūros 
ministro 2024 m. liepos 12 d. 
įsakymo Nr. ĮV-585  redakcija)

KONKURSŲ Į NACIONALINIŲ IR VALSTYBINIŲ TEATRŲ IR KONCERTINIŲ ĮSTAIGŲ VADOVŲ PAREIGAS KOMISIJOS 
DARBO REGLAMENTAS

 SKYRIUS


.	Konkursų į nacionalinių ir valstybinių teatrų ir koncertinių įstaigų vadovų pareigas komisijos darbo reglamentas (toliau – darbo reglamentas) nustato Konkursų į nacionalinių ir valstybinių teatrų ir koncertinių įstaigų vadovų pareigas komisijos (toliau – komisija) darbo organizavimo tvarką.  
.	Komisija savo veikloje vadovaujasi Lietuvos Respublikos profesionaliojo scenos meno įstatymu, Konkursų į nacionalinių, valstybinių ir savivaldybių teatrų ir koncertinių įstaigų vadovų pareigas tvarkos aprašu, patvirtintu Lietuvos Respublikos Vyriausybės 2017 m. balandžio 26 d. nutarimu Nr. 326 „Dėl Konkursų į nacionalinių, valstybinių ir savivaldybių teatrų ir koncertinių įstaigų vadovų pareigas tvarkos aprašo patvirtinimo“ ir šiuo darbo reglamentu.
.	Komisijos uždavinys yra atrinkti tinkamiausią asmenį, siekiantį eiti nacionalinio ar valstybinio teatro ir koncertinės įstaigos (toliau – teatras ar koncertinė įstaiga) vadovo pareigas (toliau – pretendentas).
.	Komisijos veikla grindžiama sąžiningumo, atsakingumo, nešališkumo, objektyvumo ir atvirumo principais. 
.	Darbo reglamente vartojamos sąvokos suprantamos taip, kaip jos apibrėžtos Lietuvos Respublikos profesionaliojo scenos meno įstatyme.

 SKYRIUS


.	Komisijos veiklos forma yra posėdžiai. Komisijos posėdžio protokolą (1 priedas) rengia komisijos sekretorius, o pasirašo komisijos pirmininkas ir komisijos sekretorius.
.	Komisijos darbui vadovauja ir už jo organizavimą atsako komisijos pirmininkas. 
.	Komisija savo sprendimus priima dalyvaujančių posėdyje komisijos narių balsų dauguma. Komisijos sprendimai yra teisėti, jeigu juos priimant dalyvauja ne mažiau kaip 2/3 paskirtų komisijos narių. 
.	Prieš pradedant konkursą, pretendentams yra išaiškinama teisė pareikšti nušalinimą Komisijos nariui (-iams), jeigu pretendentai turi pagrindą manyti, kad esama aplinkybių, kurios kelia abejonių dėl Komisijos nario nešališkumo. Jeigu Komisijos narys (-iai) sutinka su pareikštu nušalinimu, jis (-ie) toliau konkurse nedalyvauja. Jeigu Komisijos narys (-iai) nesutinka su pareikštu nušalinimu, dėl jo (-ų) nušalinimo sprendžia likę posėdyje dalyvaujantys Komisijos nariai, kurių sprendimas priimamas paprasta balsų dauguma, o balsams pasidalinus po lygiai – Komisijos pirmininko sprendimu, išskyrus atvejus, kai nušalinimas pareiškiamas Komisijos pirmininkui. Dėl Komisijos pirmininko nušalinimo sprendžia likę posėdyje dalyvaujantys Komisijos nariai, kurių sprendimas priimamas paprasta balsų dauguma, o balsams pasidalinus po lygiai, laikoma, kad Komisijos pirmininkas yra nušalintas. Nušalinti Komisijos nariai toliau konkurse nedalyvauja. Jeigu nusišalina, nušalinami ar dėl kitų priežasčių Komisijos posėdyje negali dalyvauti daugiau kaip 1/3 Komisijos narių ir (ar) Komisijos pirmininkas, konkurso vykdymas yra nutraukiamas, konkurso organizatorius sudaro naują Komisiją ir konkursas vykdomas iš naujo. 
.	Komisija, vykdydama konkursą į teatro ar koncertinės įstaigos vadovo pareigas (toliau – konkursas), atlieka šiuos veiksmus:
.	parengiamajame etape aptaria pretendentų pateiktus dokumentus, pateiktinus pretendentams klausimus, skirtus pretendento kompetencijoms, dalykinėms ir asmeninėms savybėms išsiaiškinti, pokalbio su pretendentu struktūrą;
.	teatro ar koncertinės įstaigos 5 metų perspektyvinės veiklos programos (toliau – Programa) vertinimo etape pasisako dėl Programos pagrįstumo, objektyvumo, įgyvendinimo galimybių ir kitų Komisijos narių pasirinktų Programos aspektų;
. Pokalbio su pretendentu etape pretendentas atsako į komisijos narių teikiamus klausimus, skirtus pretendento kompetencijoms, dalykinėms ir asmeninėms savybėms išsiaiškinti. Pagrindiniai klausimai visiems pretendentams yra vienodi. 
. Komisijos pirmininkas, komisijos narys ar (ir) stebėtojas, pastebėjęs (-ę) galimus konkurso organizavimo ir vykdymo pažeidimus, nedelsdamas (-i) praneša apie juos komisijai. Jeigu komisijos pirmininko vertinimu pažeidimas gali turėti įtakos konkurso rezultatams, jis stabdo konkursą ir apie pažeidimą praneša konkurso organizatoriui, o šis turi teisę priimti sprendimą nutraukti konkursą. Apie konkurso procedūros nutraukimą pranešama pretendentams ir pažymima komisijos posėdžio protokole.
. Komisijos nariai prieš pradedant Komisijos vertinimo veiksmus turi trumpai išklausyti konkurso stebėtojų nuomonę apie konkurse dalyvaujančių pretendentų tinkamumą įstaigos vadovo pareigoms užimti, jeigu konkurso stebėtojai to prašo. 
. Pasibaigus pokalbiams su pretendentais, komisijos nariai komisijos vertinimo metu aptaria pokalbių su pretendentais pateiktus atsakymus į klausimus, argumentuoja ir įvertina atskirai Programą ir pokalbį su pretendentu nuo 1 iki 10 balų pagal pretendentų vertinimo balais skalę (2 priedas) ir užpildo individualaus vertinimo lentelę (3 priedas). Individualaus vertinimo lentelės pildomos konfidencialiai. 
. Komisijos sekretorius komisijos narių pretendentams skirtus balus, nurodytus individualaus vertinimo lentelėse, sudeda ir padalija iš dalyvavusių komisijos narių skaičiaus. Už Programą ir pokalbį su pretendentu paskirtų balų vidurkiai sudedami ir padalijami iš dviejų. Laimėjusiu konkursą laikomas konkurso atranką perėjęs ir didžiausią balų vidurkį kartu už Programą ir pokalbį su pretendentu surinkęs pretendentas. Pretendentas, surinkęs mažiau kaip 60 procentų didžiausio galimo balų skaičiaus už Programos vertinimą ir pokalbį su komisija, laikomas neperėjusiu konkurso.
. Jeigu du ar daugiau pretendentų surinko vienodą balų skaičių, komisija aptaria šių pretendentų pranašumus ir slaptai balsuoja dėl tinkamiausio pretendento eiti teatro ar koncertinės įstaigos vadovo pareigas. Balsuojant turi būti atsižvelgiama į pretendento kompetencijas, dalykines ir asmenines savybes, reikalingas teatro ar koncertinės įstaigos vadovo pareigoms eiti. Balsams pasiskirsčius po lygiai, konkursą laimėjusį pretendentą nustato komisijos pirmininkas.
. Komisijos pirmininkas praneša konkurso rezultatus, su kuriais pasirašytinai supažindinami pretendentai.
. Komisijos veiklos dokumentai (posėdžių protokolai, komisijos narių individualaus vertinimo lentelės ir kt.) saugomi Kultūros ministerijoje. 

_________________

Konkursų į nacionalinių ir valstybinių teatrų ir koncertinių įstaigų vadovų pareigas komisijos darbo reglamento
 priedas




___________________________________________________________________________
(teatro ar koncertinės įstaigos vadovą į pareigas priimanti savininko teises ir pareigas įgyvendinanti institucija) 

KOMISIJOS POSĖDŽIO PROTOKOLAS

__________________ Nr.______
(data)        
____________________________
(sudarymo vieta)

Konkurso komisijos, sudarytos 
_______________________________________________________________________________________________________________________________________________________________,
(įsakymo ar potvarkio, kuriuo sudaryta komisija, data, numeris)

posėdis įvyko _______________________, posėdžio pradžia _____________________________, 
(data)                                                      	(laikas)
posėdžio pabaiga ___________________________________.
(data, laikas)	
Komisijos pirmininkas _____________________
Komisijos sekretorius  _____________________
Komisijos nariai           _____________________
(paskirtų ir dalyvavusių komisijos narių vardai ir pavardės, kvorumo buvimas) 
________________________________________________________________________________
________________________________________________________________________________
Konkurso stebėtojai (vardas ir pavardė, pareigos (atstovaujama profesinė sąjunga, darbo taryba, meno taryba): 
_______________________________________________________________________________ 

Pareigų, į kurias organizuojamas konkursas, pavadinimas:
________________________________________________________________________________

Pretendentai: 
________________________________________________________________________________________________________________________________________________________________

Posėdžio eiga: 
________________________________________________________________________________________________________________________________________________________________



Konkurso rezultatai:


Suvestinė konkurso rezultatų vertinimo lentelė

Eil. Nr.	Pretendentas	(vardas ir pavardė)		Pokalbio su pretendentu vertinimo balo vidurkis	5 metų veiklos programos vertinimo balo vidurkis	Konkurse užimta vieta
				
				
				
				
				
				


Komisijos sprendimas dėl konkurso laimėtojo:
________________________________________________________________________________
________________________________________________________________________________________________________________________________________________________________
________________________________________________________________________________________________________________________________________________________________________________________________________________________________________________

Komisijos pirmininkas	_______________	               ________________________
(parašas)		                             (vardas ir pavardė)

Komisijos sekretorius        _______________	 	________________________
(parašas)		                             (vardas ir pavardė)



Susipažinau:

Pretendentas 		_______________	               ________________________
(parašas)		                             (vardas ir pavardė)

Pretendentas 		_______________	               ________________________
(parašas)		                             (vardas ir pavardė)






Konkursų į nacionalinių ir valstybinių teatrų ir koncertinių įstaigų vadovų pareigas komisijos darbo reglamento
2 priedas

PRETENDENTŲ VERTINIMO BALAIS SKALĖ

Teatro ar koncertinės įstaigos 5 metų perspektyvinės veiklos programos vertinimas

Balai	Balų parinkimo kriterijai
1–2  	Labai blogai. Teatro ar koncertinės įstaigos veikla neįvertinta, nepateikta veiklos vizija 
3–4  	Blogai. Teatro ar koncertinės įstaigos veiklos vertinimas bendro pobūdžio, pateikta bendro pobūdžio, neišsami ir nekonkreti veiklos vizija 
5–6  	Vidutiniškai. Teatro ar koncertinės įstaigos veikla įvertinta neišsamiai ir nekonkrečiai, pateikta neišsami ir nekonkreti veiklos vizija.
7–8  	Gerai. Teatro ar koncertinės įstaigos veikla įvertinta išsamiai ir konkrečiai, pateikta išsami ir konkreti veiklos vizija.
9–10	Labai gerai. Teatro ar koncertinės įstaigos veikla įvertinta išsamiai, konkrečiai, pagrindžiant objektyviais duomenimis, pateikta išsami, konkrečiais duomenimis ir kriterijais pagrįsta  veiklos vizija. 



Pokalbio su pretendentu vertinimas 

Balai	Balų parinkimo kriterijai
1–2  	Labai blogai. Nepateikia atsakymo (-ų) į užduotą (-us) klausimą (-us), arba nesugeba  atsakyti arba atsakymas (-ai) nėra susiję su klausimu (-ais), praktinė užduotis (jei tokia buvo pateikta) neatlikta.
3–4  	Blogai. Atsakymai į daugumą klausimų yra neišsamūs ir nekonkretūs), praktinė užduotis (jei tokia buvo pateikta) atlikta neatidžiai, neišsamiai.
5–6  	Vidutiniškai. Išsamiai, konkrečiai atsako į ne mažiau nei pusę klausimų, geba pateikti pavyzdžius, praktinė užduotis (jei tokia buvo pateikta) atlikta vidutiniškai pagrįsta.
7–8  	Gerai. Išsamiai, konkrečiai atsako į daugumą (ne mažiau kaip 60 proc.) klausimų, geba pateikti pavyzdžius, praktinė užduotis (jei tokia buvo pateikta) atlikta gerai.
9–10	Labai gerai. Išsamiai, konkrečiai atsako į visus klausimus, geba pateikti pavyzdžius, praktinė užduotis (jei tokia buvo pateikta) atlikta puikiai ir greitai. 




Konkursų į nacionalinių ir valstybinių teatrų ir koncertinių įstaigų vadovų pareigas komisijos darbo reglamento
 priedas


PRETENDENTO 
INDIVIDUALAUS VERTINIMO LENTELĖ


Eil. Nr.	Pretendento vardas ir pavardė	5 metų veiklos programos vertinimas balais	Pokalbio vertinimas balais
			
			
			
			
			
			
			
			
			
			
			




Komisijos narys	_______________	 	________________________
(parašas)		                             (vardas ir pavardė)




Pakeitimai:

1.

                    Lietuvos Respublikos kultūros ministerija, Įsakymas
                
Nr. ĮV-585,
2024-07-12,
paskelbta TAR 2024-07-12, i. k. 2024-12992                
Dėl kultūros ministro 2017 m. birželio 29 d. įsakymo Nr. ĮV-794 „Dėl Konkursų į nacionalinių, valstybinių ir savivaldybių teatrų ir koncertinių įstaigų vadovų pareigas komisijos darbo reglamento patvirtinimo“ pakeitimo

